Konkreetse masina kuulutus oli üleval olnud vaid paar tundi, kui sain  omanikuga ühendust. Piltide peal oli väga lubav tehing ees. Nädala pärast Rakverre sõites ei tekkinud ahastust, mis soodustaks hallide juuksekarvade varasemast tärkamist. Kohe seletas omanik ära, millised on kerevead, mis põhjusel ja mida edasi teha. Lihtsalt, selgelt ja loogiliselt. Eriti arvestades fakti, et need iluvead polnud nii kapitaalsed, kui eelmise auto puhul, ei vaevanudki ma oma pead enam nendega. Parema esitiiva värvimine ei lähe väga kalliks. Natuke kobrutab ka parem kapotiäär, aga kui ma õigel  ajal jaole saan, siis ei lähe ka see üle käte. Mis enam muret valmistab, on paar nädalat pärast ostmist kusagil parklas külge sõidetud triibud ja kriimustused. Keset kusemist olevaid kahjustusi üldiselt ei eemaldata tervet detaili värvimata ja see on juba suti kallim. Enda lollusest kaotasin nädala pärast ostmist ära ühe esimese iluvõre. Läinud ta on ja uut pole, kuna tegemist ei olnud standardsete võredega. Aga küll leiab millalgi.